URDHËR 

Nr. 402, datë 30.9.2021

PËR MIRATIMIN E RREGULLORES “PËR HARTIMIN E PLANIT PËR DETYRIMIN E ZBARKIMIT TË HEDHURINAVE TË DISA FORMAVE TË PESHKIMIT FUNDOR NË DET”

Në mbështetje të pikës 4, të nenit 102, të Kushtetutës dhe të nenit 98, të ligjit nr. 64/2012, “Për peshkimin”, të ndryshuar, 

URDHËROJ:

1. Miratimin e rregullores “Për hartimin e planit për detyrimin e zbarkimit të hedhurinave të disa formave të peshkimit fundor në det”, bashkëlidhur këtij urdhri dhe që është pjesë përbërëse e tij.

2. Ngarkohet Drejtoria e Politikave të Peshkimit dhe Akuakulturës për ndjekjen dhe zbatimin e këtij urdhri.

Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL
Frida Krifca
RREGULLORE

PËR HARTIMIN E PLANIT PËR DETYRIMIN E ZBARKIMIT TË HEDHURINAVE TË DISA FORMAVE TË PESHKIMIT FUNDOR NË DET

 Neni 1

Detyrimi i zbarkimit


Të gjitha zëniet e specieve për të cilat janë përcaktuar kuota, si dhe peshkimi i specieve për të cilat janë përcaktuar madhësitë minimale sipas shtojcës III të vendimit të Këshillit të Ministrave nr. 402/2013, “Për përcaktimin e masave menaxhuese për shfrytëzimin e qëndrueshëm të burimeve peshkore në det”, të ndryshuar, që është kryer gjatë aktivitetit të peshkimit në ujërat territoriale shqiptare ose nga një anije peshkimi me flamur shqiptar jashtë ujërave territoriale shqiptare, në ujërat që nuk janë nën sovranitetin ose juridiksionin e vendeve të treta dhe që mbahen në bordin e anijes së peshkimit, regjistrohen, zbarkohen dhe llogariten si pjesë e kuotave, kur është e zbatueshme, përveç rasteve kur përdoren si karrem i gjallë. 

Neni 2

Përkufizime

1. Në këtë rregullore termat e mëposhtëm kanë këto kuptime:

a) “Deti Mesdhe”, ujërat detare të Mesdheut në lindje të meridianit 5°362 perëndimor;

b) “Nënzona gjeografike të GFCM-KPPM”, nënzona gjeografike e Komisionit të Përgjithshëm të Peshkimit për Mesdheun, sipas shtojcës VI, të vendimit të Këshillit të Ministrave nr. 402, datë 8.5.2013, “Për përcaktimin e masave menaxhuese për shfrytëzimin e qëndrueshëm të burimeve peshkore në det”, të ndryshuar; 

c) “Deti Mesdhe Perëndimor”, nënzona gjeografike e KPPM-së 1, 2, 5, 6, 7, 8, 9, 10, 11.1, 11.2 dhe 12;

ç) “Deti Adriatik”, nënzona gjeografike e KPPM-së 17 dhe 18;

d) “Deti Mesdhe Juglindor”, nënzona gjeografike e KPPM-së 14, 15, 16, 19, 20, 21, 22, 23, 24, 25, 26 dhe 27.

Neni 3

Përcaktimi i porteve dhe kriteret e zbatimit 

1. Portet e peshkimit për zbatimin e detyrimit të zbarkimit janë:

a) Porti i Peshkimit Durrës; 

b) Porti i Peshkimit Shëngjin; 

c) Porti i Peshkimit Vlorë; 

ç) Porti i Peshkimit Sarandë. 

2. Zbarkimet lejohen të shkarkohen çdo ditë të javës në çdo orë, në portet e përcaktuara në pikën 1 të këtij neni. 

3. Vendet e shkarkimit dhe të zbarkimeve janë bankinat e porteve të peshkimit të përcaktuara në pikën 1 të këtij neni.

4. Procedurat e inspektimit dhe të mbikëqyrjes kryhen sipas parashikimeve të përcaktuara në vendimin nr. 407, datë 8.5.2013, të Këshillit të Ministrave, “Për përcaktimin e një regjimi kontrolli për të garantuar respektimin e rregullave të politikave menaxhuese në peshkim”, të ndryshuar.

Neni 4

Përjashtimet nga detyrimi i zbarkimit të lidhura me aftësinë e species për të mbijetuar 

1. Speciet e mëposhtme, të cilat sipas të dhënave shkencore, zotërojnë një shkallë të lartë mbijetese, përjashtohen nga detyrimi për t’u zbarkuar:

a) Gjuhëz kanali (Solea solea) e zënë me rrjeta fundore me shfletim (TBB) në Detin Adriatik deri më 31 dhjetor 2022;

b) Skampi (Nephrops norvegicus) i zënë me rrjeta fundore (OTB, OTT, PTB, TBN, TBS, TB, OT, PT, TX) në Mesdheun Perëndimor, Detin Adriatik dhe Mesdheun Juglindor; 

c) Skampi (Nephrops norvegicus) i zënë me kurthe (FPO, FIX), në Mesdheun Perëndimor, Detin Adriatik dhe Mesdheun Juglindor deri më 31 dhjetor 2022;

ç) Astakua (Homarus gammarus) e zënë me mrezha dhe njica fikse (GNS, GN, GND, GNC, GTN, GTR, GEN) dhe kurthe (FPO, FIX) në Mesdheun Perëndimor, Detin Adriatik dhe Mesdheun Juglindor;

d) Aragostat (Palinuridae) të zëna me mrezha dhe njica fikse (GNS, GN, GND, GNC, GTN, GTR, GEN) dhe kurthe (FPO, FIX) në Mesdheun Perëndimor, Detin Adriatik dhe Mesdheun Juglindor.

2. Gjuhëza e kanalit (Solea solea), skampi (Nephrops norvegicus), astakua (Homarus gammarus) dhe aragostat (Palinuridae) të zëna sipas specifikimeve të përcaktuara në pikën 1 të këtij neni, lëshohen menjëherë në zonën ku janë peshkuar.

Neni 5

Përjashtimi mbi minimumin e lejuar

1. Si përjashtim i nenit 4 të kësaj rregulloreje, në Detin Adriatik mund të hidhen speciet në sasitë e përcaktuara si më poshtë:

a) Merluci (Merluccius merluccius) dhe barbuni (Mullus spp.), maksimum 6% më 2021-shin dhe 2022-shin dhe maksimum 5% më 2023-shin të zënieve totale vjetore të këtyre specieve për anijet fundore;

b) Merluci (Merluccius merluccius) dhe barbuni (Mullus spp.), maksimum 1% të zënieve totale vjetore të këtyre specieve për anijet që peshkojnë me mrezha dhe njica fikse;

c) Merluci (Merluccius merluccius) dhe barbuni (Mullus spp.), maksimum 1% të zënieve totale vjetore të këtyre specieve për anijet fundore që përdorin rrjeta me shfletim (TBB);

ç) Gjuhëz kanali (Solea solea), maksimum 3% të zënieve totale vjetore për anijet fundore;

d) Levreku (Dicentrarchus labrax), sargu bishtëzi (Diplodus annularis), sharan (Diplodus puntazzo), sargu (Diplodus sargus), sargua (Diplodus vulgaris), kern (Epinephelus spp.), murra (Lithognathus mormyrus), mormuri i egër (Pagellus acarne), spalca e kuqe (Pagellus bogaraveo), pagri (Pagellus erythrinus), pagri (Pagrus pagrus), kerr fundi (Polyprion americanus), koce (Sparus aurata) karkaleci rozë i thellësisë (Parapenaeus longirostris), maksimum 5% të zënieve totale vjetore të këtyre specieve për anijet fundore;

dh) Levreku (Dicentrarchus labrax), sargu bishtëzezë (Diplodus annularis), sharan (Diplodus puntazzo), sargu (Diplodus sargus), sargua (Diplodus vulgaris), kern (Epinephelus spp.), murra (Lithognathus mormyrus), mormuri i egër (Pagellus acarne), spalca e kuqe (Pagellus bogaraveo), pagri (Pagellus erythrinus), pagri (Pagrus pagrus), kerr fundi (Polyprion americanus), gjuhëz kanali (Solea solea), koce (Sparus aurata), maksimum 3% të zënieve totale vjetore të këtyre specieve për anijet që peshkojnë me mrezha dhe njica fikse;

e) Levreku (Dicentrarchus labrax), sargu bishtëzezë (Diplodus annularis), sharan (Diplodus puntazzo), sargua (Diplodus sargus), sargua (Diplodus vulgaris), kern (Epinephelus spp.), murra (Lithognathus mormyrus), mormuri i egër (Pagellus acarne), pagri (Pagellus erythrinus), pagri (Pagrus pagrus), kerr fundi (Polyprion americanus), gjuhëz kanali (Solea solea), kocë (Sparus aurata), maksimum 1% të zënieve totale vjetore të këtyre specieve për anijet që peshkojnë me grepa dhe pallangarë;

ë) Açuga (Engraulis encrasicolus), sardele (Sardina pilchardus), skumbri (Scomber spp.) stavridh (Trachurus spp.), maksimum 5% i zënieve jo objekt peshkimi totale vjetore të këtyre specieve për anijet fundore.

SHTOJCA 1
1. Deti Adriatik

	Speciet
	Kodi i veglës së peshkimit
	Veglat e peshkimit
	Detyrimi i zbarkimit

	Merluci (Merluccius merluccius) 
Barbuni (Mullus spp) kodi FAO: MUT, MUR, MUX 

Skampi (Nephrops norvegicus) 

Karkaleci rozë i thellësisë (Parapaneus longirostris) 

Levrek (Dicentrarchus labrax) 

Sargua bishtëzi (Diplodus annularis)

Sharan (Diplodus puntazzo) 
Sargua (Diplodus sargus) 

Sargua (Diplodus vulgaris) 

Kern (Epinephelus spp.) 

Murra (Lithognathus mormyrus) 

Mormuri i egër (Pagellus acarne) 

Spalcë e kuqe (Pagellus bogaraveo) 

Pagri (Pagellus erythrinus) 

Pagri (Pagrus pagrus)
Kerr fundi (Polyprion americanus) 

Gjuhëz kanali (Solea vulgaris) 

Kocë (Sparus aurata) 

Zënie jo objekt peshkimi: 

Açuge (Engraulis encrasicolus) 

Sardele (Sardina pilchardus) 

Skumbri (Scomber spp.) 

Stavridh (Trachurus spp.)
	OTB, OTT, PTB, TBN, TBS, TB, OT, PT, TX
	Të gjitha rrjetat fundore
	Të gjitha zëniet janë objekt i detyrimit të zbarkimit

	Merluci (Merluccius merluccius) 

Levrek (Dicentrarchus labrax) 

Sargu bishtëzi (Diplodus annularis)

Sharan (Diplodus puntazzo) 

Sargua (Diplodus sargus) 

Sargua (Diplodus vulgaris) 

Kern (Epinephelus spp.) 

Murra (Lithognathus mormyrus) 

Mormuri i egër (Pagellus acarne) 

Spalcë e kuqe (Pagellus bogaraveo) 

Pagri (Pagellus erythrinus) 
	LL, LLS, LLD, LX, LTL, LHP, LHM
	Të gjitha grepat dhe pallangarët
	Të gjitha zëniet janë objekt i detyrimit të zbarkimit

	Pagri (Pagrus pagrus)

Kerr fundi (Polyprion americanus) 

Gjuhëz kanali (Solea vulgaris) 

Kocë (Sparus aurata) 
	
	
	

	Merluci (Merluccius merluccius) 

Barbuni (Mullus spp) kodi FAO: MUT, MUR, MUX 

Gjuhëz kanali (Solea vulgaris)
Astakua (Homarus gammarus) 
Aragosta (Palinuridae) 

Levrek (Dicentrarchus labrax) 

Sargu bishtëzi (Diplodus annularis)

Sharan (Diplodus puntazzo) 

Sargu (Diplodus sargus) 

Sargua (Diplodus vulgaris) 

Kern (Epinephelus spp.) 

Murra (Lithognathus mormyrus) 

Mormuri i egër (Pagellus acarne) 

Spalcë e kuqe (Pagellus bogaraveo) 

Pagri (Pagellus erythrinus) 

Pagri (Pagrus pagrus)

Kerr fundi (Polyprion americanus) 

Gjuhëz kanali (Solea vulgaris) 

Kocë (Sparus aurata) 
	GNS, GN, GND, GNC, GTN, GTR, GEN
	Të gjitha mrezha dhe njica fikse
	Të gjitha zëniet janë objekt i detyrimit të zbarkimit

	Pekten (Pecten jacobeus) 

Vongola verace (Venerupis spp.) 

Tartufi i detit (Venus spp.)
	HMD
	Dragat hidraulike
	Të gjitha zëniet janë objekt i detyrimit të zbarkimit

	Skampi (Nephrops norvegicus) 
Astakua (Homarus gammarus) 
Aragostat (Palinuridae)

Mormuri i egër (Pagellus acarne) 

Spalcë e kuqe (Pagellus bogaraveo) 

Pagri (Pagellus erythrinus) 

Pagri (Pagrus pagrus)

Sargu bishtëzi (Diplodus annularis)

Sharan (Diplodus puntazzo) 

Sargu (Diplodus sargus) 

Sargua (Diplodus vulgaris)
	FPO, FIX,

FYK
	Kurthet 
	Të gjitha zëniet janë objekt i detyrimit të zbarkimit


